Сабақтың тақырыбы: **«Келісім түбі-жарастық»**

**Сабақтың мақсаты:** Ашық сұрақтар арқылы көңіл күйді көтере отырып, балалар сабаққа ынтамен кіріседі, өзін және айналасын тануға деген қызығушылықтары артады, достықтың, сыйластықтың не екенін түсінеді.

Күтілетін нәтиже: Бірлесіп жұмыс істеу барысында мейірімділікке үйренеді

Сабақтың барысы:

1. Ұйымдастыру.
2. Оқушыларды топқа бөлу.

Балалар, қане барлығымыз тақта алдына шығамыз. Казақта мынадай мақал бар екен. Өзіңнің досың болуы үшін өзің дос бола білуің керек деген. Ендеше әрқайсысың дос бола білесіңдер ме соны білу мақсатында «Достар» деген ойын ойнаймыз. Екеуіміз доспыз десем, қол ұстасып, екі-екіден би билейсіңдер, үшеуіміз доспыз десем, үш-үштен қол ұстасып, би билейсіңдер. Дайын болсаңдар, бастайық. Біз барлығымыз доспыз. Біз екеуіміз доспыз. т.с.с.

Балалар енді осы бес-бестен қол ұстасқан күйде «Достық» көпірінен өтеміз. Ал енді «Достық» көпірінен өтуге ең алдымен бірінші топты шақырамын. Қане балалар қалай өтеді екен, байқайық. Сендер қол ұстасып, сыпайылықпен өттіңдер, сендер «Сыпайылық» тобы боласыңдар. Екінші тобымызды шақырамыз. Сендердің бойларыңда бір-біріңе деген жақсы қарым-қатынас, мейірімділік байқалып тұрды. Ендеше сендер «Мейірімділік» тобы боласыңдар.

Балалар, сендер «Достық» көпірінен өткенде бір-біріңнің қолдарыңнан ұстап, бір-біріңді демеп өттіңдер. Ендеше достықтың бір құпиясын өздерің аштыңдар. Ол «Әрқашан досыңның жанынан табыла білу екен». Сендер бір-бірлеріңді 3 жылдан бері өте жақсы таныдыңдар. Қазір әр топ тобында отырған досының жақсы бір қасиетін айтып, көпшілікке таныстырып өтеді. Аружан- ақылды қыз.

Бәрі қосылып: «Біз доспыз бәріміз».

Достықтың екінші құпиясы -қашан да бірлікте болу. Қандай да бір жұмысты таңдасаңдар барлығың бірлесіп, бірігіп отырып жасасаңдар ол жұмыс сендерге ешқашан қиын болмайтынын естен шығармайық.

Қазір әр топқа тапсырма беріледі. Алақанның суреті. Бірақ боялмаған. Сендер түрлі-түсті қарындашпен әдемілеп бояп шығуларың керек.Тез әрі әдемі етіп бояймыз.

Мейірімділік, достық, ізеттілік, сыпайылық, татулық, келісімділік. Бұл адамның бойында кездесетін жақсы қасиеттердің бірі. Бұл қасиеттер әрқашан біздің бойымызда табылуы керек екен.

Сонымен достықтың үшінші құпиясы неде деп ойлайсыңдар. Ол татулықта. Татулық бар жерде достық ұзақ өмір сүреді екен.

.

**Әңгімелесу:**

- сендер сыныптастарыңмен, достарыңмен ренжісіп қалған кездерің болды ма?

- Қалай татуластыңдар?

-Өзгелердің пікірімен келіспей қалсаң не істер едің?

- Келісімге келу не үшін қажет деп ойлайсыңдар?

Оқушылардан еркін ойларын тыңдап, түйінің жасау.

Ендеше мына бір ертегіні тыңдайық. Видео.

**Мәтінмен жұмыс**: Өсиет әңгіме.(Аңыз)

Бұл оқиға өте ерте заманда болса керек. Адам аңдарды үйіне шақырып, аз-кем кеңес құрыпты.

* Бәріміз бірлесіп, ынтымақты еңбек етсек, қиынымыз жеңілдер еді. Әрі біріміздің белмегенімізді екіншімізге айтар едік. Қалай десек те, «Кеңесіп пішкен тон келте болмас», - депті.



-Осындай ой-пікірді алғаш айтқан адам біздің иеміз болсын. Мен оның айнымас көлігі әрі серігі болайын,- депті шұбар ат құндыздай жалы жалт – жұлт етіп.

- Адам бізге басшы, біз қосшы болсақ, мен келістім. Адам мен Ат ұзақ жолға шыққанда, үй жайын қорып, күзетуге мен әзірмін,- депті төбет зор дауыспен арп –арп етіп.



Бадырайған көзін анда –санда ашып жұмған Жапалақ Адамның шақыруын құп алмай, ағаш басында жападан жалғыз отыра беріпті.

-Шақырған жерден қалма,- деген шұбар аттың сөзін естен шығарыпты.

-Төрт көзіміз түгел болғанға не жетсін! - деп ынтымаққа шақырған Төбет сөзінмісе тұтпапты.

Бір кезде Адамның, Аттың Иттің бұны іздеп келе жатқанын байқап қалып, Жапалақ елден ұзағырақ ұшып кетіпті.

Жапалақтың өз достарынан жеке дара бөлектенуі, оны оданәрі адастырыпты. Өмір сүру тәсілі де өзгеріпті.

Содан бері Адамның, Аттың және Иттің көзіне күндіз түсіп қалмайын деп Жапалақ түнде ғана ұшатын болыпты.

**Жетекші сұрақтар :** - Адам, Ат, Ит қандай келісімге келді?

* Жапалақ неліктен жалғыз қалды?
* Келісімде, жарастықта өмір сүру үшін адамға қандай қасиеттер керек деп ойлайсыңдар?
* Балалардың жауаптарын толық тыңдап, «Кеңесіп тіккен тон келте болмас» -деген мақалдың мағанасын аша отырып әңгімені түйіндеу.
* -Міне балалар, достыққа, ынтымақтасып өмір сүруге келісімін бермеген Жапалақтың өмірі жалғыздықпен өтіп жатыр. Ал достықтары жарасқан Адамның, Ат, Иттің бірлігі келісіп, бірге тату тәтті өмір сүруге ұласты.

Тыныштық сәті. «Өзіммен-өзім» .

Балалар ыңғайланып отырып, көздеріңді жұмсаңдарда болады.Алақанмен тосып алған достық шуағының жылуын сезінейік. Өзіміздің қолымызбен жасаған достық нұры мәнгі жүрегімізде қалу үшін жарастықты, татулықты жақтайық. Әрқашан бірлікте,сыйластықта өмір сүрейік. Деп іштей қайталаймыз.Соның дәлеліндей әркім өзінің қасындағы досының қолын алып, ешқашан ренжітпеуге келіеім береді.Осылайша отырғанымызды сырттай қарап отырған Жапалақта достықтың не екенін түсінеді. Ол өзінің ескі достарына қайта айналып барып кешірім сұрады. Адам,Ат, Ит Жапалақты кешірді. Оған жақсы дос табуға тілектес болды. Бізде олардың кешірімді болғанына риза болып отырмыз. Осындай ризашылықпен бұрынғы қалыпымызға келеміз.

Сергіту сәті. «Кемеде» Екі шеңбер сызылады. Әр топ «біз кемедеміз» дегенде шеңберге сыйысып тұра қалулары керек.

**Дәптермен жұмыс**:Берілген ойлардың қайсысымен келісесің? Өз ойыңды жеткізіп жаз. 

* Сыныпта тату болу.
* Сабақты жақсы оқу.
* Бірін –бірі тыңдамау
* Мұғалімді сыйлау.
* Сыныптағы заттарды күту.
* Оқулықтарға күтіммен қарау.
* Келіскен уақытта кешігу

**Шығармашылық жұмыс (коллаж-жоба.)**  
Балалар, сендердің әрқайсың жақсы адам екендеріне сенімдімін. Жақынырақ келіп, үстелдің үстінен жақсы баланың істері бейнеленген суретті таңдап алыңдар. Содан кейін сол суретті күн шуақтарына жабыстырып, неге сол суреттегі балаларды жақсы деп ойлайтындарыңды айтыңдар.

**Жүректен жүрекке**

******

Әр оқушыға жүрекшелер таратылады. Бір-біріне бүгінгі сабақтан ойларыңа не түйдіңдер, соны бір-бірлеріңе айтып

. бересіңдер. Досың көп болсын, досыңа өтірік айтпа, әрқашан мейірімді бол...